Arthur Hailey
<s>Arthur Hailey (Luton, 5. travnja 1920. – Bahami, 24. studenog 2004) bio je engleski i kanadski književnik i romanopisac.</s>

<s>Životopis 
Arthur Hailey rođen je 5. travnja 1920. godine u Lutonu (Engleska), od oca Georgea Haileya i majke Elsie Wright.</s><s>Napustio je školu sa 14 godina jer mu roditelji to nisu mogli priuštiti.</s><s>Njegova majka ga je poticala da uči tipkanje i stenografiju.</s><s>Potom je služio u Kraljevskim zračnim snagama tokom Drugog svjetskog rata.</s><s>Nakon što se preselio u Kanadu 1947. godine postao je prodavač za jednog proizvođača kamiona.</s>

<s>Pisanju se posvetio nakon što je na letu od Toronta do Vancouvera 1955. počeo razmišljati o tome što bi se dogodilo kad bi piloti dobili trovanje hranom i kad bi on morao prizemljiti zrakoplov.</s><s>Do prizemljenja već je u glavi imao cijelu radnju.</s><s>U sljedeća dva dana i pet noći napisao je scenarij za TV dramu Flight into Danger koja je postala popularna i promijenila mu život.</s><s>Nakon što je njegov scenarij pretvoren u knjigu odlučio je i sam početi pisati knjige.</s><s>Svoje prvo djelo Završna dijagnoza objavio je sljedeće godine.</s>

<s>Književni uspjeh doživio je 1968. godine nakon objevljivanja knjige Aerodrom, te filmskom adaptacijom te knjige s glumcima Burtom Lancasterom i Deanom Martinom.</s><s>Hailey se 1969. preselio na Bahame i prestao pisati za veliko tržište.</s><s>Objavio je 11 romana.</s>

<s>Umro je na Bahamima 24. studenog 2004. od srčanog udara.</s>

<s>Bibliografija 
 Završna dijagnoza (1959)
 Na visini (1960)
 Hotel (1965)
 Aerodrom (1968)
 Točkovi (1971)
 Mjenjači novca (1975)
 Preopterećenje (1979)
 Gorki lijekovi (1984)
 Večernje vijesti (1990)
 Detektiv (1997)</s>

<s>Vanjske veze 
 Umro A.Hailey</s>

<s>Engleski pisci
Britanski romanopisci
Kanadski pisci
Biografije, Luton</s>

